**MWONGOZO WA KUSAHIHISHA**

**KIDATO CHA 2**

**MACHI**

**INSHA (ALAMA 20)**

Andika dayolojia kati ya mwalimu mkuu wa shule yenu na wewe kuhusu jinsi ya kuzuia mgomo ya wanafunzi shuleni.

***Muundo***

*a) Kichwa - Kitaje wahusika, wapi na mada.*

*b) Utangulizi - Kudokeza mazingira ya dayolojia kwa kifupi na maelezo yawe katika mabano*

*c) Mwendelezo - Mtindo wa kitamthilia utumiwe*

*d) Mwisho - Uamuzi kuhusu mada ujitokeze pamoja na hitimisho rasmi ya dayolojia.*

* *Majina ya wahusika yawepo na yaandikwe upande wa mkono wa kushoto*
* *Majina hayo yafuatwe na nukta pacha.*
* *Ufafanuzi wa matendo ya wahusika uwe kwenye mabano*
* *Msemaji mmoja asitawale dayolojia*

***Hoja***

*Hoja ziwe na uhalisia*

*Asipojikita kwenye muundo wa dayolojia aondolewe alama (4****1****/****2****) za sura*

*Mtahini ahakiki hoja zozote*

**UFAHAMU (ALAMA 15)**

**Soma taarifa ifuatayo kisha ujibu maswali kulingana na maagizo**.

Imesemwa na kurudiwa tena kwamba, iwapo tuna maono ya kujiondoa katika umaskini wa kupindukia, ni lazima tukipe kilimo umuhimu. Zaidi ya wakenya milioni kumi wamo katika hatari ya kufa njaa katika maeneo mbali mbali kwa sasa kufuaia uhaba wa chakula nchini.

**Kiini** kikubwa cha njaa hiyo ni mapuuza ya muda mrefu katika sekta ya kilimo. Imesahaulika kuwa karibu asilimia sabini na tano ya wakenya wanategemea kilimo kwa chakula na mapato ya kifedha kila siku. Kilimo hutoa karibu robo tatu ya nafasi za kazi kwa mwananchi na pia kuletea serikali karibu robo ya mapato yake kutokana na mauzo ya mazao katika mataifa ya nje.

Wataalamu wa maswala ya **zaraa** wanaeleza kuwa pato la nchi linalotokana na kilimo huangamiza njaa mara nne zaidi ya mapato yanayotokana na shughuli nyinginezo za kiuchumi. Hiyo ni kwa sababu shughuli za kilimo hulenga kuzalisha vyakula moja kwa moja.

Imebainika kuwa, katika mataifa mengi yanayostawi, asilimia sabini na tano ya wananchi huishi katika maeneo ya mashambani na idadi hii hutegemea kilimo kujimudu kimaisha ilhali hapa Kenya ni asilimia nne pekee ya bajeti inayowekezwa katika kilimo. Kwa wakati huo, ushuru unaotozwa bidhaa za kilimo katika maeneo haya umebainika kuwa mkubwa. Hii imepelekea uwekezaji katika kilimo kupungua na hivyo kuchangia kukithiri kwa baa la njaa.

Wakati umewadia kwa serikali za Afrika na wapangaji wa masuala ya uchumi kuweka juhudi maradufu katika kushabikia kilimo ili kumaliza njaa na umaskini. Kuna haja ya kuwajulisha, kuwahimiza na kuwaelimisha wakulima wa mashamba madogo madogo kuhusu mihimili ya zaraa kama vile uzalishaji wa matunda na mboga ufugaji wa ndege, samaki na ng’ombe mbali na kuweka mikakati ya kuanzisha nafasi za kazi katika sekta ya kilimo.

Serikali itafikia lengo hili iwapo itaanza kufadhili kilimo, kupunguza gharama za pembejeo za kilimo, kuweka sera zinazodhibiti uuzaji na ununuzi wa vyakula hasa baina ya mataifa na kuongeza sehemu ya bajeti inayotengewa kilimo. Bila hilo hatutakuwa na lingine bali kukimbilia mataifa yaliyostawi kuomba misaada ili kuwanusuru raia wetu kutokana na ghadhabu ya njaa.

1. Kulingana na ufahamu, ni njia gani itakayotuwezesha kujiondoa katika umaskini? (alama 2)

*Kuipa kilimo umuhimu.*

1. Ni asilimia ngapi ya wakenya hawategemei kilimo? (alama 2)

*Ni asilimia ishirini na tano.*

1. Taja faida mbili zinazotokana na kilimo. (alama 2)

* *Kilimo hotoa nafasi za kazi.*
* *Huletea serekali robo ya mapato yake.*

1. Ni mbinu zipi serikali za Afrika zinaweza kushabikia kilimo? (alama 4)

*Kuwajulisha, kuwahimiza na kuwaelimisha wakulima wa mashamba madogo madogo kuhusu mihimili ya kilimo na kuanzisha nafasi za kazi katika sekta ya kilimo.*

1. Ni njia zipi serikali za Afrika zinaweza kufikia lengo ya kuanzisha kazi katika sekta ya kilimo.

(alama 3)

* *Kupunguza gharama za pembejeo.*
* *Kuweka sera zinazodhibiti kilimo.*
* *Kuongeza sehemu ya bajeti ya kilimo.*

1. Eleza maana ya maneno yafuatayo yalivyotumika katika taarifa: (alama 2)
2. Kiini – *chanzo*
3. Zaraa – *kilimo*

**FASIHI SIMULIZI (ALAMA 15)**

1. Taja sifa tano za fasihi simulizi. (alama 5)

* *Hupitishwa kwa njia ya mdomo*
* *Ufanisi wa sanaa katika fasihi simulizi hutegemea uwezo wa msimulizi, au wahusika*
* *Masimulizi yake yanaweza kuathiriwa na mazingira, hisia na hali*
* *Ni mali ya jamii. Hakuna mtu fulani anayemiliki sanaa katika fasihi simulizi.*
* *Inaweza kubadilika kutoka kizazi hadi kizazi, au mazingira mbalimbali kwa sababu hutegemea kumbukumbu ya msimulizi.*
* *Aghalabu huwa na funzo fulani*

1. Eleza jinsi tano ambavyo fasihi simulizi hufaidi wakenya. (alama 10)

* *Kuburudisha - Hufurahisha na kuchangamsha hadhira*
* *Kunasihi- kutolea mawaidha na kuonyesha mwelekeo unaotarajiwa katika jamii*
* *Kuelimisha watu kuhusu vitu mbalimbali hasa mazingira yao*
* *Kutambulisha jamii - jamii mbalimbali husifika kutokana na sanaa zao katika fasihi simulizi kama vile nyimbo*
* *Kuhifadhi na kudumisha utamaduni wa jamii*
* *Kuunganisha watu - huleta watu pamoja*
* *Kukuza lugha - fasihi huimarisha lugha kwa kuwa hutumia mbinu mbalimbali za lugha.*
* *Kuliwaza - hutoa huzuni na kuleta matumaini.*
* *Kupitisha muda - wakati mwingine fasihi simulizi hutumika kupitisha muda*.

**MATUMIZI YA LUGHA (ALAMA 30)**

(a) Badilisha vitenzi hivi viwe katika hali ya kuamuru (alama 3)

1. Kuja – *njoo!*
2. *Kwenda – enda!*
3. Kusimama – *simama!*

(b) sahihisha makosa katika sentensi hii (alama 2)

Mwalimu mgani mwenye kuwafundisha leo?

*Mwalimu gani aliyewafundisha leo?*

*Mwalimu gani ambaye aliwafundisha leo?*

(c) Nomino zifuatazo ziko katika ngeli gani? (alama 3)

1. Wino – *U- U*
2. Mjusi – *A-WA*
3. Kufa – KU-KU

(d) Andika sentensi tatu kuonyesha matumizi tatu ya kistari kifupi (-). (alama 3)

* *Mama aliaga tarehe 5-5-2011.*
* *Idadi imeongezeka kutoka 30-35.*
* *Kitunguu-saumu hakitatumika.*

(e) Badilisha vitenzi vifuatavyo viwe katika hali ya kutendeka. (alama 3)

i) kwea – *kweleka*

ii) shuru – *shurika*

1. -nywa – *nyweka*

(f)Ainisha vitenzi katika sentensi hii. (alama 2)

Huyu ndiye msichana niliyekuwa nikingojea.

*Ndiye- kitenzi kishirikishi kipungufu*

*niliyekuwa- kitenzi kisaidizi*

*nikingojea- litenzi kikuu*

*niliyekuwa nikingojea- vitenzi sambamba*

1. Toa mifano miwili ya sauti zifuatazo : (alama 2)
2. Sauti ghuna ambazo ni vipasuo.

*/b/ /d/ /g/*

1. Sauti hafifu ambazo ni vikwamizo.

*/f/ /th/ /s/ /sh/ /l/*

1. Andika udogo hali ya wingi. (alama 3)

Mkulima mwerevu alimchinja kuku kwa kisu kikali.

*Vikulima vyerevu vilivichinja vikuku kwa vivisu vikali.*

1. Onyesha shadda katika maneno yafuatayo. (alama 3)
2. Insha *‘Insha au insha*
3. Sanaa *Sa’naa au sanaa*
4. Sanduku *sand’uku ama sandunku*
5. Kanusha sentensi zifuatazo : (alama 4)

|  |
| --- |
| 1. Fela ampenda Naomi.   *Fela hampendi Naomi.*   1. Mtoto alinililia na kuniuma.   *Mtoto hakunililia wala hakuniuma.* |

1. Andika umoja wa : (alama 2)

Endeni mkacheze.

Enda ukacheze.

**ISIMU JAMII (ALAMA 10)**

|  |  |
| --- | --- |
| Mwalimu: | Toeni madaftari yenu ya Kiingereza mnakili haya. Ni nani atakayetukumbusha tulichosoma wiki jana? Naam Kumasi! |
| Kumasi: | Tulisoma kuhusu Nomino. |
| Wanafunzi: | (Wakiinua mikono na kupiga kelele) Mwalimu Mwalimu |
| Mwalimu: | Inueni mikono nitawaona. Msipige kelele. Kumasi umenoa. Simama! Mwanafunzi mwengine? |
| Kwamboka: | Tulisoma kuhusu vitenzi. |
| Wanafunzi: | Mwalimu! Mwalimu! Kuhusu Usemi. |
|  |  |
|  |  |
|  |  |

a) Ni sajili gani inayorejelewa hapo juu? (alama 2)

*sajili ya darasani/ shuleni*

b) Andika sifa za sajili hii ukitoa mifano ndani na nje ya muktadha huu (alama 8)

* *Matumizi ya istilahi (maneno maalum) yanayopatikana katika mazingira ya shule kama vile madaftari, mwalimu*
* *Lugha yenye heshima kutokana na utofauti baina ya mwanafunzi na mwalimu, kwa mfano “naam”*
* *Takriri - mbinu ya kurudiarudia maneno. Katika darasa mwalimu hurudia rudia maneno ili kusisitiza anachofunza*
* *Ni lugha yenye maswali mengi na majibu. Mwalimu huuliza maswali wakati wa mafunzo. Wanafunzi pia huuliza maswali ili kujua/kupata ufafanuzi.*
* *Hutumia lugha ya kukosoana na kurekebishana.*